10 ಅಡಿ ಕಾಂಪೌಂಡ್ ಹಾರಿ ಕದ್ದ ಲಾಕರ್ ಬಿಚ್ಚಲಾಗದೆ ಎಸೆದು ಹೋದ ಖದೀಮರು

ಬೆಂಗಳೂರು: ಸಿನಿಮಾ ಸ್ಟೈಲ್ ನಲ್ಲಿ ಕಳ್ಳತನ ಮಾಡಲು ಹೋಗಿದ್ದ ಖದೀಮರ ಗ್ಯಾಂಗ್ 60 ಕೆ.ಜಿ ಲಾಕರ್ ನೊಂದಿಗೆ ಎಸ್ಕೇಪ್ ಆಗಿ ಕೈಚಳಕ ತೋರಿಸಲಾಗದೆ ಬಳಿಕ ಎಸೆದು ಹೋಗಿರುವ ಘಟನೆ ಸಂಪಿಗೆಹಳ್ಳಿ ಪೊಲೀಸ್  ಠಾಣಾ ವ್ಯಾಪ್ತಿಯಲ್ಲಿ ನಡೆದಿದೆ.

ಜುಲೈ 17 ರಂದು ಖದೀಮರ ಗ್ಯಾಂಗ್ ತಡರಾತ್ರಿ ಅಮೆಜಾನ್ ಪಿಕ್ ಪಾಯಿಂಟ್ ಗೆ ಕಳ್ಳತನ ಮಾಡಲು ನುಗ್ಗಿದೆ. ಅಮೆಜಾನ್ ಪಿಕ್ ಪಾಯಿಂಟ್ ಗೋಡನ್ ನಲ್ಲಿದ್ದ ಲಾಕರ್ ಒಡೆದು ಕಳ್ಳತನಕ್ಕೆ ಯತ್ನಿಸಿದೆ. ಲಾಕರ್ ಒಡೆಯುವುದಕ್ಕೆ ಆಗದೇ ಬರೋಬ್ಬರಿ 60ಕೆ.ಜಿ ಲಾಕರ್ ನೊಂದಿಗೆ ಪರಾರಿಯಾಗಿದೆ. ಘಟನೆ ಸಂಬಂಧ ಸಂಪಿಗೆ ಹಳ್ಳಿ ಪೊಲೀಸರು ಡಾಗ್ ಸ್ಕ್ವಾಡ್ ಜೊತೆಗೆ ತಪಾಸಣೆಗೆ ಹೋಗಿದ್ದಾರೆ. ಡಾಗ್ ಸ್ಕ್ವಾಡ್ ನಿಂದ ಕದ್ದ ಲಾಕರ್ ಅಮೆಜಾನ್ ಪಿಕ್ ಪಾಯಿಂಟ್ ನಿಂದ 500 ಮೀಟರ್ ದೂರದ ಪೊದೆಯಲ್ಲಿ ಪತ್ತೆಯಾಗಿದೆ. ಇದನ್ನೂ ಓದಿ: ಬಿಗ್ ಬಾಸ್ ಗ್ರ್ಯಾಂಡ್ ಫಿನಾಲೆ ದಿನಾಂಕ ಬಹಿರಂಗಪಡಿಸಿದ ಸುದೀಪ್

ಕಳ್ಳತನ ಮಾಡಿಕೊಂಡು ಹೋಗಿದ್ದ ಲಾಕರ್ ಬಿಚ್ಚಲಾಗದೆ ಬಿಸಾಡಿ ಹೋಗಿದ್ದಾರೆ. ಪೊಲೀಸರು ಲಾಕರ್ ತಗೆಸಿ ನೋಡಿದಾಗ ಲಾಕರ್ ನಲ್ಲಿದ್ದ 4 ಲಕ್ಷ 80 ಸಾವಿರ ನಗದು ದಾಖಲೆಗಳು ಪತ್ತೆ ಆಗಿದೆ. ಕಳ್ಳರು ಸಿಸಿಟಿವಿ, ಡಿವಿಆರ್ ಎಲ್ಲವನ್ನು ನಾಶ ಮಾಡಿ ಹೋಗಿದ್ದಾರೆ. ಸೆಕ್ಯೂರಿಟಿಗಳು ಇದ್ದರು ಕೂಡ ಇಂತಹ ಕೃತ್ಯ ನಡೆದಿರುವುದು ಪೊಲೀಸರಿಗೆ ಅನುಮಾನ ಹುಟ್ಟಿಸಿದೆ. ಘಟನೆಗೆ ಸಂಬಂಧಪಟ್ಟಂತೆ ಪ್ರಕರಣ ದಾಖಲಿಸಿಕೊಂಡಿರುವ ಸಂಪಿಗೆ ಹಳ್ಳಿ ಪೊಲೀಸರು ಘಟನೆ ನಡೆದ ಸ್ಥಳದ ಡಿವಿಆರ್ ಸಿಸಿಟಿವಿ ಪಡೆದು ತನಿಖೆ ಆರಂಭಿಸಿದ್ದಾರೆ.